laion/Wikipedia-Exotic huggingface dataset:
მიხეილ მაყაშვილი

მიხეილ მაყაშვილი (დ. 5 თებერვალი, 1955) — ქართველი პოლიტიკოსი. დაამთავრა საქართველოს ტექნიკური უნივერსიტეტი. 1976-1985 წლებში იყო საპროექტო ინსტიტუტის „ქალაქმშენსახპროექტის“ ტექნიკოსი, ტიპური პროექტირების ზონალური სამეცნიერო-კვლევითი ინსტიტუტის არქიტექტორი, თბილისის საქალაქო საბჭოსთან არსებული საპროექტო-საშემსრულებლო კანტორის — ქალაქგაფორმების საპროექტო ჯგუფის უფროსის მოადგილე, საპროექტო ინსტიტუტის „საქსახგაზტრანსპროექტის“ წამყვანი არქიტექტორი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). მიხეილ მაყაშვილი — საქართველოს პარლამენტის ოფიციალური საიტი
ალეტესი

ალეტესი (ბერძნ. Ἀλήτης) — ჰერაკლეს შთამომავალი, მან დაიპყრო კორინთო და იქიდან განდევნა სიზიფოსის შთამომავლები. ალტესი ათენის დაპყრობასაც ცდილობდა, მაგრამ ვერ შესძლო ათენის მეფის — კოდროსის მიერ თავის მსხვერპლად შეწირვის გამო. ეს ალტესი ეგისთეს ვაჟია. როდესაც ორესტე ტავრიდაში გაემგზავრა, მიკენის ტახტს ალეტესი დაეუფლა, მაგრამ შემდეგ ტახტი კვლავ ორესტემ დაიბრუნა. ალეტესის შესახებ ტრაგედია დაუწრია სოფოკლეს, რომელსაც ჩვენამდე არ მოუღწევია.
ოთარ მამუჩარაშვილი

ოთარ მამუჩარაშვილი (დ. უცნობია) — ქართული სპორტსმენი (მკლავჭიდი), ჭაბუკებს შორის მსოფლიო ჩემპიონატის გამარჯვებული (2016, ანტალია, თურქეთი, +80 კგ), ჭაბუკებს შორის მსოფლიო ჩემპიონატის გამარჯვებული (2018, ანტალია, თურქეთი, +80 კგ). ოთარ მამუჩარაშვილი დაარქივებული 2020-06-12 საიტზე Wayback Machine. — ქართული სპორტი
არჩილ მაჭავარიანი

არჩილ მაჭავარიანი (დ. 20 იანვარი, 1951) — ქართველი პოლიტიკოსი. დაამთავრა თბილისის სახელმწიფო სამედიცინო ინსტიტუტი. 1976-1990 წლებში იყო ცხინვალის საოლქო საავადმყოფოს საკონსულტაციო პოლიკლინიკის ექიმი-სტომატოლოგი, მარნეულის რაიონის შულავრის, გორის რაიონის ვარიანის საექიმო ამბულატორიების ექიმი-სტომატოლოგი, თბილისის მეორე სტომატოლოგიური პოლიკლინიკის ექიმი-პრითეზისტი, 1990 წლიდან მარნეულის სახალხო დეპუტატთა რაიონული საბჭოს აღმასკომის თავმჯდომარის მოვალეობის შემსრულებელი.1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). არჩილ მაჭავარიანი — საქართველოს პარლამენტის ოფიციალური საიტი
მელბურნის უნივერსიტეტი

მელბურნის უნივერსიტეტი (ინგლ. University of Melbourne) - საჯარო კვლევითი უნივერსიტეტი ავსტრალიის ქალაქ მელბურნში. უნივერსიტეტი 1853 წელს დაარსდა. იგი არის პირველი უნივერსიტეტი ვიქტორიის შტატში და მეორე - ავსტრალიაში. მელბურნის უნივერსიტეტი შედის ქვიშაქვის უნივერსიტეტების - ავსტრალიის ყველაზე პრესტიჟული უნივერსიტეტების - რიცხვში. ↑ 1.0 1.1 Directory of Open Access Journals — 2003. <a href="https://wikidata.org/wiki/Track:Q1227538"></a> ↑ https://go8.edu.au/about/members ↑ https://orcid.org/members/001G000001c3ndMIAQ-university-of-melbourne ↑ https://web.archive.org/web/20231020113811/https://orcid.org/members ↑ https://web.archive.org/web/20180812181756/https://aoasg.org.au/membership/ ↑ https://dpconline.org/about/members ↑ https://web.archive.org/web/20190714135243/https://www.coar-repositories.org/community/members-and-partners-by-country/ ↑ https://web.archive.org/web/20240131234035/https://www.coar-repositories.org/members/ ↑ Our Members / Tier 4 ↑ https://ardc.edu.au/about_us/our-members/ ↑ https://web.archive.org/web/20240112184553/https://datacite.org/members/ ↑ https://web.archive.org/web/20240124080102/https://www.apru.org/members/ ↑ GRID Release 2017-01-10 — 2017-01-10 — 2017. — doi:10.6084/M9.FIGSHARE.4539889 <a href="https://wikidata.org/wiki/Track:Q53705033"></a>
ალექტრიონი

ალექტრიონი (ბერძნ. Άλεκτρυών — მამალი) — არესის მოსამსახურე ყმაწვილი. გადმოცემის თანახმად, იგი დარაჯობდა ხოლმე არესაა და აფროდიტეს, როდესაც ისინი დროს ატარებდნენ. იგი ვალდებული იყო შეყვარებულთათვის დღის მოახლოება ეცნობებინა, რათა "ყოვლისმხილველ" ჰელიოსს ისინი ერთად არ დაენახა. ერთხელ ალაქრიონს ჩაეძინა, შეყვარებულებს დღის დადგომა ვერ აცნობა, ტრფიალებით გართული წყვილი ჰელიოსმა დაინახა და ამის შესახებ აფროდიტეს ქმარს — ჰეფესტოს უამბო. ჰეფესტომ მაშინვე რკინის ბადე გააკეთა, ერთიმეორეს ჩახვეული შეყვარებულები დაიჭირა და შესარცხვენად ყველას წინაშე წარადგინა. გაჯავრებულმა არესმა ალექრიონი მამლად აქცია.
სიდნეის უნივერსიტეტი

სიდნეის უნივერსიტეტი (ინგლ. University of Sydney) – საჯარო კვლევითი უნივერსიტეტი ავსტრალიის ქალაქ სიდნეიში. დაარსდა 1850 წელს. არის ავსტრალიის უძველესი უნივერსიტეტი. სიდნეის უნივერსიტეტი შედის ქვიშაქვის უნივერსიტეტების — ავსტრალიის ყველაზე პრესტიჟული უნივერსიტეტების — რიცხვში. ↑ https://go8.edu.au/about/members ↑ https://orcid.org/members/001G000001LOB7UIAX-the-university-of-sydney ↑ https://web.archive.org/web/20231020113811/https://orcid.org/members ↑ https://web.archive.org/web/20190714135243/https://www.coar-repositories.org/community/members-and-partners-by-country/ ↑ https://web.archive.org/web/20240131234035/https://www.coar-repositories.org/members/ ↑ Our Members / Tier 1 ↑ https://ardc.edu.au/about_us/our-members/ ↑ https://web.archive.org/web/20240124080102/https://www.apru.org/members/
ადელაიდის უნივერსიტეტი

ადელაიდის უნივერსიტეტი (ინგლ. University of Adelaide) - საჯარო კვლევითი უნივერსიტეტი ავსტრალიის ქალაქ ადელაიდაში. უნივერსიტეტი 1874 წელს დაარსდა. ადელაიდის უნივერსიტეტი შედის ქვიშაქვის უნივერსიტეტების - ავსტრალიის ყველაზე პრესტიჟული უნივერსიტეტების - რიცხვში. ↑ https://go8.edu.au/about/members ↑ https://orcid.org/members/001G000001m0ML5IAM-university-of-adelaide ↑ https://web.archive.org/web/20231020113811/https://orcid.org/members ↑ https://www.dpconline.org/news/new-members-of-the-dpc/uni-of-adelaide-100th-member ↑ Our Members / Tier 5 ↑ https://ardc.edu.au/about_us/our-members/ ↑ https://web.archive.org/web/20240124080102/https://www.apru.org/members/
ტასმანიის უნივერსიტეტი

ტასმანიის უნივერსიტეტი (ინგლ. University of Tasmania) - საჯარო კვლევითი უნივერსიტეტი ავსტრალიის ქალაქ ჰობარტში. უნივერსიტეტი 1890 წელს დაარსდა. ტასმანიის უნივერსიტეტი შედის ქვიშაქვის უნივერსიტეტების - ავსტრალიის ყველაზე პრესტიჟული უნივერსიტეტების - რიცხვში. ↑ http://www.utas.edu.au/__data/assets/pdf_file/0006/735072/Annual-Report-2014-web-version-with-amended-Org-Chart-6-August-2015.pdf#page=12 ↑ https://orcid.org/members/001G000001fHIB8IAO-the-university-of-tasmania ↑ https://web.archive.org/web/20231020113811/https://orcid.org/members ↑ https://ardc.edu.au/about_us/our-members/ ↑ (unspecified title) — doi:10.6084/M9.FIGSHARE.4539889
ქვინსლენდის უნივერსიტეტი

ქვინსლენდის უნივერსიტეტი (ინგლ. University of Queensland) - საჯარო კვლევითი უნივერსიტეტი ავსტრალიის ქალაქ ბრიზბენში. უნივერსიტეტი 1909 წელს დაარსდა. ქვინსლენდის უნივერსიტეტი შედის ქვიშაქვის უნივერსიტეტების - ავსტრალიის ყველაზე პრესტიჟული უნივერსიტეტების - რიცხვში. ↑ https://go8.edu.au/about/members ↑ https://orcid.org/members/001G000001LPM6DIAX-university-of-queensland ↑ https://web.archive.org/web/20231020113811/https://orcid.org/members ↑ Our Members / Tier 5 ↑ https://ardc.edu.au/about_us/our-members/ ↑ https://web.archive.org/web/20240124080102/https://www.apru.org/members/
დასავლეთ ავსტრალიის უნივერსიტეტი

დასავლეთ ავსტრალიის უნივერსიტეტი (ინგლ. University of Western Australia) - საჯარო კვლევითი უნივერსიტეტი ავსტრალიის ქალაქ პერთში. უნივერსიტეტი 1911 წელს დაარსდა. დასავლეთ ავსტრალიის უნივერსიტეტი შედის ქვიშაქვის უნივერსიტეტების - ავსტრალიის ყველაზე პრესტიჟული უნივერსიტეტების - რიცხვში. ↑ Directory of Open Access Journals — 2003. <a href="https://wikidata.org/wiki/Track:Q1227538"></a> ↑ https://go8.edu.au/about/members ↑ https://orcid.org/members/001G000001sPuSCIA0-university-of-western-australia ↑ https://web.archive.org/web/20231020113811/https://orcid.org/members ↑ https://web.archive.org/web/20180812181756/https://aoasg.org.au/membership/ ↑ Our Members / Tier 6 ↑ https://ardc.edu.au/about_us/our-members/
ალთაია

ალთაია (ბერძნ. Αλθαία) — ბერძნული მითოლოგიის პერსონაჟი. ის იყო კალიდონის მეფის, ოინევსის მეუღლე.
მაია მაჭავარიანი

მაია მაჭავარიანი (დ. 28 ოქტომბერი, 1926, თბილისი — გ. 16 ოქტომბერი, 2016) — ქართველი ენათმეცნიერი, პოლიტიკოსი, ფილოლოგი. 1949 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი კავკასიური ენების განხრით. 1952 წლიდან იყო საქართველოს რესპუბლიკის მეცნიერებათა აკადემიის არნოლდ ჩიქობავას სახელობის ენათმეცნიერების ინსტიტუტის ასპირანტი, თბილისის ილია ჭავჭავაძის სახელობის უცხო ენათა სახელმწიფო პედაგოგიური ინსტიტუტის უფროსი მასწავლებელი, დოცენტი, 1956 წლიდან კი არნოლდ ჩიქობავას სახელობის ენათმეცნიერების ინსტიტუტის მეცნიერ-თანამშრომელი. 1992 წლიდან მუშაობდა ზოგადი ენათმეცნიერების განყოფილების გამგედ. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ფილოლოგიურ მეცნიერებათა კანდიდატი (დოქტორი), ენათმეცნიერების დოქტორი. არის მრავალი სამეცნიერო ნაშრომისა და კრებულის ავტორი. მაია მაჭავარიანი — საქართველოს ბიოგრაფიული ლექსიკონი მაია მაჭავარიანი — საქართველოს პარლამენტის ოფიციალური საიტი
დოეს-გრაკალის არხი

დოეს-გრაკალის არხი — სარწყავი არხი აღმოსავლეთ საქართველოში, გორისა და კასპის მუნიციპალიტეტების ტერიტორიაზე. სათავე აქვს გორთან მოწყობილ სათავე ნაგებობიდან. წყალს იღებს მდინარე მტკვრიდან. საირიგაციო სისტემის სიგრძეა 17,2 კმ, ასარწყავებს 1535 ჰექტარ სამეურნეო სავარგულს (დაახლ. 2000 კომლს). გაივლის სოფლებს ქვახვრელს, უფლისციხეს, დოესს, არხის ბოლო სოფელია გრაკალი. ↑ 1.0 1.1 საქართველოს სოფლის მეურნეობის სამინისტროს მიერ 2013 წელს შესრულებული სამუშაოს ანგარიში. საქართველოს სოფლის მეურნეობის სამინისტრო. ციტირების თარიღი: 13 ივნისი, 2020. ↑ 2.0 2.1 სოფელ ქვახვრელში დოეს-გრაკალის სარწყავი არხი გაიწმინდა. pia.ge (4 ივნისი, 2020). დაარქივებულია ორიგინალიდან — 2020-06-12. ციტირების თარიღი: 13 ივნისი, 2020.
დავით ზარქუა

დავით ზარქუა (დ. 28 იანვარი, 1987, სოხუმი) — ქართველი მოჭადრაკე, საერთაშორისო ოსტატი, ფიდეს ლიცენზირებული მწვრთნელი. საერთაშორისო ოსტატი ჭადრაკში; ფიდეს ლიცენზირებული მწვრთნელი; საქართველოს ჩემპიონი ვაჟთა შორის 2011 წელს; საქართველოს ვაჟთა ეროვნული ნაკრების წევრი; საქართველოს ვაჟთა ჩემპიონატზე 2012 წელს ბრინჯაოს მედალი. ↑ 1.0 1.1 https://ratings.fide.com/card.phtml?event=13602292 ↑ https://www.worldsport.ge/en/page/davit-zarkua-is-champion-of-georgia ↑ http://www.olimpbase.org/2011e/2011geo.html ↑ https://en.chessbase.com/post/jobava-wins-georgian-championship-with-2-point-lead
ნუგზარ მგალობლიშვილი

ნუგზარ მგალობლიშვილი (დ. 7 მარტი, 1948, სოხუმი) — ქართველი მხატვარი, პოლიტიკოსი. 1991 წლიდან არის აფხაზეთის ავტონომიური რესპუბლიკის უმაღლესი საბჭოს დეპუტატი. დაამთავრა მოსკოვის ტექნოლოგიური ინსტიტუტის დეკორატიული და გამოყენებითი ხელოვნების ფაკულტეტი. 1972 წლიდან საქართველოს მხატვართა კავშირის წევრი. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ნუგზარ მგალობლიშვილი — ბიბლიოვიკი ნუგზარ მგალობლიშვილი — საქართველოს პარლამენტის ოფიციალური საიტი
თემურ მდინარაძე

თემურ მდინარაძე (დ. 8 ივნისი, 1946, თბილისი) — ქართველი პოლიტიკოსი. 1971 წელს დაამთავრა ოდესის ლომონოსოვის სახელობის ტექნოლოგიური ინსტიტუტის ხორცისა და რძის მრეწველობის ფაკულტეტი. 1971 წლიდან იყო წყალტუბოს ხორცის კომბინატის ტექნოლოგი, 1972 წლიდან ხორცისა და რძის მრეწველობის სამინისტროს უფროსი ეკონომისტი, ინჟინერ-ტექნოლოგი, 1973-1977 წლებში კი ხორცისა და ხორცის პროდუქტების საკავშირო სამეცნიერო-კვლევითი ინსტიტუტის ასპირანტი, 1978 წლიდან რუსთავის ხორცკომბინატის საამქროს უფროსი. 1979-1981 წლებში იყო გაერთიანება „თბილხორცის“ მთავარი ტექნოლოგი, 1981 წლიდან იყო თბილისის ივანე ჯავახიშვილის სახელობის სახელმწიფო უნივერსიტეტის უფროსი მეცნიერ-თანამშრომელი, ბიოტექნოლოგიური ლაბორატორიის გამგე, პროფესორი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სრულიად საქართველოს აღორძინების კავშირი“. თემურ მდინარაძე — საქართველოს ბიოგრაფიული ლექსიკონი თემურ მდინარაძე — საქართველოს პარლამენტის ოფიციალური საიტი (საქართველოს რესპუბლიკის I მოწვევის უზენაესი საბჭო) თემურ მდინარაძე — საქართველოს პარლამენტის ოფიციალური საიტი (საქართველოს პარლამენტის III მოწვევა) პოლიტიკური მოძრაობა „საქართველოს ბედი“ (საქართველოს პარლამენტის ეროვნული ბიბლიოთეკა)
ირაკლი მელაშვილი

ირაკლი მელაშვილი (დ. 3 სექტემბერი, 1965) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1989 წლიდან მშენებლობის სამინისტროს სისტემის მუშაკი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქარტია – 91“. ირაკლი მელაშვილი — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევის უზენაესი საბჭო) ირაკლი მელაშვილი — საქართველოს პარლამენტის ოფიციალური საიტი (საქართველოს პარლამენტის III მოწვევა)
ალბერტ მელაძე

ალბერტ (ალეკო) მელაძე (დ. 26 აპრილი, 1926 — გ. 1998) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი (თავის ერთ-ერთ ჩანაწერში ამბობს: „დავამთავრე პუშკინის სახელობის ინსტიტუტი“). 1958 წლიდან იყოთბილისის სახელმწიფო უნივერსიტეტის ლაბორანტი, სამშენებლო საწაროების, თბილისის თბომეურნეობის სამმართველოს მუშაკი. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ალბერტი მელაძე — საქართველოს პარლამენტის ოფიციალური საიტი ↑ კვირის პალიტრა ↑ საქართველოს პარლამენტის ოფიციალური საიტი ↑ კვირის პალიტრა
იახსრის სათემო ხატი

იახსრის სათემო ხატი — არქიტექტურული ძეგლი დუშეთის მუნიციპალიტეტის სოფელ შუაფხოს დასავლეთით, მთის ფერდობზე. იგი ორი სახელწოდების ტერიტორიას მოიცავს - ავისგორსა და ნინახს, რომლებსაც ერთმანეთისაგან ჰყოფს პატარა ხევი. სალოცავის ტერიტორიას რიყის ქვის გალავანი ჰქონია შემოვლებული. ხატის კომპლექსში შედის ღვთისმშობლის ხატი, ორი საჯარე, სალუდე, ორი საზარე კოშკი, საკულუხე, საბერო, ლაშარის, მთავარანგელოზისა და ღვთისმშობლის კოშკები. ღვთისმშობლის ხატი ფიქლით ნაშენი, ოთხკუთხა ფორმის კოშკისებრი ნაგებობაა, რომელსაც სამხრეთ-დასავლეთ და სამხრეთ-აღმოსავლეთ მხარეს თითო თახჩა აქვს მოწყობილი. გადახურვა ბრტყელია. ღვთისმშობლის ხატის ჩრდილოეთით, ფერდობზე, იახსრის ხატის დანარჩენი ნაგებობებია განლაგებული. საჯარე თითქმის მთლიანად დანგრეულია. იგი ფიქლით ნაშენი, გეგმით ოთხკუთხა ნაგებობაა. შასასვლელი აღმოსავლეთიდან აქვს. ინტერიერში აღმოსავლეთიდან და ჩრდილოეთიდან კედლების გასწვრივ ქვის სკამებია მოწყობილი. გადახურვა ორქანობიანი ჰქონდა. საჯარის აღმოსავლეთით მეორე საჯარეა — ფიქლით ნაშენი, გეგმით კვადრატული ნაგებობა, რომელიც მთლიანად დანგრეულია. მეორე საჯარის გვერდით სალუდეა, რომელიც მთლიანად დანგრეულია. მეორე საჯარის გვერდით სალუდეა, რომელიც თითქმის მთლიანად მიწაშია ჩამჯდარი. სალუდეს გეგმით წაგრძელებული ოთხკუთხედის ფორმა აქვს. ნაგებია ფიქლის ქვის მშრალი წყობით. შესასვლელი დასავლეთიდან ჰქონდა. სათავსის შუაში ხის ორი ბოძია, რომლებსაც გადახურვა ეყრდნობა. აღმოსავლეთ კედელთან კერაა მოწყობილი. მის გარშემო ქვის საჯდომებია. ნაგებობა გადახურულია ფიქლის ორფერდა სახურავით. სალუდის ჩრდილოეთით საზარე კოშკია - გეგმით ოთხკუთხა ფორმის ოთხსვეტიანი ფანჩატური. ნაგებია ფიქლის ქვით, გარედან შელესილია. გადახურულია საფეხუროვანი პირამიდისებრი სახურავით. საზარის გვერდით ანალოგიური ფორმისა და ზომის მეორე საზარე კოშკია. ძველი საზარის გვერდით საკულუხეა - ღვინის შესანახი სათავსი, ფიქლის ქვის მშრალი წყობით ნაშენი, გეგმით კვადრატული ფორმის ნაგებობა ამჟამად მთლიანად დანგრეულია. საბერო მდებარეობს საკულუხის ჩრდილო-აღმოსავლეთით. სანახევროდ დანგრეულია. გეგმით არასწორი ოთხკუთხედის ფორმისაა, ნაგებია ფიქლის მშრალი წყობით. შესასვლელი სამხრეთიდან აქვს. დასავლეთ კედლის მთელ სიგრძეზე ფიქლის სკამებია მოწყობილი. ამავე კედელში ერთი თახჩაა. მსგავსი თახჩაა აღმოსავლეთ კედელშიც. ნაგებობას სახურავი აღარ აქვს. საბეროს სამხრეთით კედელთან დგას ფიქლის ქვით მშრალად ნაგები, ოთხკუთხა სვეტის მსგავსი პატარა მასიური ნაგებობა, რომელსაც დასავლეთით სართულებად განლაგებული სამი ნიში აქვს. გადახურულია ორფერდა საფეხუროვანი სახურავით. სასანთლე კოშკის დასავლეთით ლაშარის კოშკია - ფიქლის ქვით მშრალად ნაშენი ყრუ ნაგებობა, რომელსაც ჩრდილოეთით თახჩა აქვს დატანებული. გადახურულია ოთხფერდა საფეხუროვანი სახურავით. ლაშარის კოშკის აღმოსავლეთით სანახევროდ შემორჩენილი მთავარანგელოზის კოშკია. მას ჩრდილოეთით სასანთლე თახჩა აქვს. ჯინჭარაძე დ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 337.
ციხეგორის კომპლექსი

ციხეგორის კომპლექსი — არქეოლოგიური, არქიტექტურული ძეგლი დუშეთის მუნიციპალიტეტის სოფელ შუაფხოს ჩრდილო-აღმოსავლეთით 2 კილომეტრზე, მაღალი კლდოვანი მთის თხემზე, ციხე-გორად წოდებულ ადგილზე. კომპლექსში შედის ციხე, ნასახლარები და სამაროვანი. ციხე ნაგებია ნატეხი ქვით. წყობა მშრალია. შემორჩენილია 1-2 მეტრი სიმაღლის კედლები. გალავნის ჩრდილო-დასავლეთ ნაწილში მოწყობილია რამდენიმე სწორკუთხა ღიობი. ციხის ქვემოთ, მთის აღმოსავლეთ კალთაზე, გამოვლინდა განვითარებული შუა საუკუნის ნამოსახლარები და სამაროვანი, ნამოსახლარის სწორკუთხა გეგმის შენობები ნაგებია ნატეხი ქვით. სამაროვანზე ქვის სამარხებია. მთის დასავლეთ კალთაზე გამოვლენილია შუა საუკუნეების მიწისქვეშა ოთხკუთხა აკლდამა. ნატეხი ქვით ნაგები და ქვისავე დიდი ფილებით გადახურული. იქვე, ახლოს, შეიმჩნევა კლდეში ამოკვეთილი მართკუთხა ბუდეები, რომლებიც სათავსთა ნაშთები უნდა იყოს. მოპოვებული მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში. რჩეულიშვილი გ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 337. კიკნაძე ზ., ქართული მითოლოგია, თბილისი: ბაკმი, 2007. — გვ. 228, ISBN 978-99940-27-10-1.
ბუჩაანთ ეკლესია

ბუჩაანთ ეკლესია — არქიტექტურული ძეგლი დუშეთის მუნიციპალიტეტის სოფელ ჩანადირთკარის დასავლეთით 0,3 კილომეტრზე, განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყის ქვით, კონსტრუქციული ნაწილები და კარ-სარკმლის ღიობები ქვიშაქვის თლილი ქვისაა. სწორკუთხა შესასვლელი სამხრეთ კედლის დასავლეთ ნაწილშია. აღმოსავლეთით, ნახევარწრიული აფსიდის ღერძზე, სწორკუთხა სარკმელია გაჭრილი. თითო მსგავსი სარკმელია სამხრეთ კედლის აღმოსავლეთ ნაწილში და დასავლეთ კედელში. აფსიდის სარკმლის ორივე მხარეს სწორკუთხა ნიშებია. საკურთხევლის შუაში რიყის ქვით ნაგები ტრაპეზი დგას. საკურთხეველი დარბაზისგან გამოყოფილია აგურის კანკელით, მასში ორი თაღოვანი ღიობია მოწყობილი. გრძივი კედლების შუაში თითო მარტივი პილასტრია, რომლებსაც ნახევარწრიული ფორმის საბჯენი თაღი ეყრდნობა. ნახევარწრიულია კამარაც. დასავლეთის ფასადის ფრონტონზე აგურის წყობის შეღრმავებით ჯვარია გამოსახული. კედლები დასრულებული ყოფილა აგურის სამსაფეხურიანი ლავგარდნით. შენობა გადახურული იყო ღარიანი კრამიტით. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 337-338.
ფშარაველის ეკლესია

ფშარაველის ეკლესია — არქიტექტურული ძეგლი დუშეთის მუნიციპალიტეტის სოფელს ჩარგალის აღმოსავლეთით, 2 კილომეტრზე, შემაღლებულ ადგილას. განეკუთვნება გვიანდელ შუა საუკუნეებს. ეკლესია დარბაზულია. ნაგებია ძირითადად რიყის ქვით. აქა-იქ გამოყენებულია კვადრატული აგურიც. წყობა ირეგურალურია, შასასვლელი სამხრეთ კედლის დასავლეთ ნაწილშია. კარს გარედან თაღოვანი, ხოლო შიგნით ბრტყელი გადახურვა აქვს. აღმოსავლეთით მოკლე მხრებით გამოყოფილი სწორკუთხა საკურთხეველია. საკურთხევლის აღმოსავლეთ კედელში სწორკუთხა სარკმელია, რომლის ქვემოთ, კედელზე. მოზრდილი კუბური ტრაპეზია მიდგმული. საკურთხევლის გვერდით კედლებში თითო სწორკუთხა ნიშია. დარბაზი კვადრატული ფორმისაა, განათებულია დასავლეთ კედელში გაჭრილი სწორკუთხა სარკმლით, მას საფეხურებიანი რაფა აქვს. ინტერიერი შელესილი და შეთეთრებულია. დარბაზი ნახევარწრიული კამარითაა გადახურული, მსგავსი გადახურვა აქვს საკურთხეველსაც. ფასადები სადაა. მოგვიანებით ეკლესია შიფერის ორფერდა სახურავით გადაუხურავთ და აღმოსავლეთიდან ღია ფარდული მიუშენებიათ. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 338.
დიყელის ეკლესია

დიყელის ეკლესია — არქიტექტურული ძეგლი დუშეთის მუნიციპალიტეტის სოფელ ჩარგალის სამხრეთით, 2 კილომეტრზე. ქართლის ქედის ჩრდილოეთ კალთაზე. თარიღდება შუა საუკუნეებით. ეკლესია დარბაზულია, ნაგებია ნატეხი ქვით. ჩაქცეულია კონქი და კამარა. კედლების მხოლოდ მცირე ნაწილია შემორჩენილი. ნანგრევებში არეულია შირიმის თლილი ქვები. შესასვლელი დასავლეთიდანაა. აღმოსავლეთით შებრტყელებული ნახევარწრის ფორმის აფსიდია, აფსიდის სამხრეთ გვერდში - ოთხკუთხა ღრმა ნიში. დარბაზის გრძივ კედლებზე შირიმის ქვით ნაწყობი თითო ვიწრო და თხელი პილასტრია. კედლების შელესილობა ჩამოცვენილია. წერეთელი კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 338.
ოხერა

ოხერა — უბანი გორის მუნიციპალიტეტის სოფელ ხიდისთავში. ისტორიულად ცალკე სოფელი იყო, რომელშიც, თავის მხრივ, გამოიყოფოდა ორი სოფელი: დიდი ოხერა და პატარა ოხერა. „ოხერა“ იმიტომ დარქმევია, რომ აქ მოიპოვებდნენ საღებავ მიწას (ოხრას). მნიშვნელოვნად დაზიანდა 1920 წლის გორის მიწისძვრისას, რა დროსაც დაიღუპა სოფლის 13 მცხოვრები, განადგურდა ძველი ეკლესიები. საბჭოთა პერიოდის პირველ ნახევარში ისევ იხსენიებოდა ორი ოხერა. დიდში მოქმედებდა ლ. ბერიას სახელობის კოლმეურნეობა, პატარაში — ი. სტალინის სახელობისა. 1940 წლის სოფლების სიაში შეტანილი იყო სოფელი ხიდისთავი, დიდი ოხერა და პატარა ოხერა. ამ წლის მონაცემებით, დიდ ოხერაში 228 კომლი ირიცხებოდა. 1947 წელს ორივე ოხერას ზემო ხიდისთავი უწოდეს. მოგვიანებით (1951) ხიდისთავს შეუერთეს. ↑ 1.0 1.1 1.2 სოფლები გორის რაიონში, რომლებიც კომუნისტებმა „გააერთიანეს“. qartli.ge (15 აგვისტო, 2018). ციტირების თარიღი: 13 ივნისი, 2020. ↑ 2.0 2.1 ატენის ხეობა. karibche.ambebi.ge (28 ივნისი, 2007). ციტირების თარიღი: 13 ივნისი, 2020. ↑ ოხერა და უფლის ციხე — 1920 წლის 20 თებერვლის მიწისძვრის ეპიცენტრში. qartli.ge (20 თებერვალი, 2019). ციტირების თარიღი: 13 ივნისი, 2020. ↑ 4.0 4.1 პირველი კოლმეურნეობები და მათი სახელები გორის რაიონში. qartli.ge (21 სექტემბერი, 2019). ციტირების თარიღი: 13 ივნისი, 2020. ↑ (1949) რედ. ვ. ქუჩუკაშვილი: საქართველოს სსრ ადმინისტრაციულ-ტერიტორიული დაყოფა : 1949 წლის 1 სექტემბრისათვის. თბილისი: სახელგამი, გვ. 268.
ჩარგლის ეკლესია

ჩარგლის ეკლესია — არქიტექტურული ძეგლი დუშეთის მუნიციპალიტეტის სოფელ ჩარგლის ჩრდილო-დასავლეთით, სასაფლაოზე. თარიღდება XIX საუკუნის II ნახევრით. ეკლესია დარბაზულია, ნაგებია ნატეხი ქვით. შიგნითა კედლების წყობაში კვადრატული აგურიცაა გამოყენებული. კამარა ჩაქცეულია, ჩამონგრეულია კედლების ზედა ნაწილი. შასასვლელი დასავლეთიდან და სამხრეთიდანაა. დასავლეთ კარს კვადრატული აგურით ნაგები თაღი აქვს, სამხრეთისა კი შიგნით და გარეთ სწორკუთხოვანია. ეკლესია უაფსიდოა და აღმოსავლეთით სწორი კედლითაა დასრულებული. აღმოსავლეთ, სამხრეთ და ჩრდილოეთ კედლებში ბრტყელი თაღით გადახურული თითო განიერი სარკმელია. ჩრდილოეთ და სამხრეთ კედლებში თითო სწორკუთხა ნიშიცაა. ფასადებზე შემორჩენილია შელესილობის ფრაგმენტები, დასავლეთის შესასვლელის თავზე - შეღრმავებული ჯვრის პოსტამენტი. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 338.
წიფრანის აკლდამა

წიფრანის აკლდამა — არქეოლოგიური ძეგლი დუშეთის მუნიციპალიტეტის სოფელ წიფრანის აღმოსავლეთით ადგილ ნაციხვართან. განეკუთვნება შუა საუკუნეებს. აკლდამა საგვარეული სამარხია, გეგმით ოვალური. დამხრობილია აღმოსავლეთიდან დასავლეთისჯენ. ნაგებია კირქვის მოზრდილი კვადრებით. გადახურულია მოგრძო ნატეხი ქვით. ნუცუბიძე ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 350.
წიფრანის ნასოფლარი

წიფრანის ნასოფლარი — არქეოლოგიური ძეგლი დუშეთის მუნიციპალიტეტის სოფელ წიფრანის განაპირას დასავლეთით. ადგილ-მამულებში. განეკუთვნება შუა საუკუნეებს. შედგება რამდენიმე ნასახლარი ბუდისაგან. შემორჩენილია ნატეხი ქვით ნაგები სწორკუთხა შენობების კედლების ნაწილები. შენობები ზურგით კლდეშია შეჭრილი, ხოლო ფასადით მიქცეულია ხეობისკენ: ნასოფლარზე შემორჩენილია აგრეთვე გალავნის მცირე ფრაგმენტები. ნუცუბიძე ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 350.